CELEX: 52021PC0569
Language: ro
Date: 2021-12-22
Title: Propunere de REGULAMENT AL CONSILIULUI de modificare a Regulamentului (UE, Euratom) nr. 2020/2093 de stabilire a cadrului financiar multianual pentru perioada 2021-2027

COMISIA EUROPEANĂ
            Bruxelles, 22.12.2021
            COM(2021) 569 final
            2021/0429(APP)
            
            Propunere de
            REGULAMENT AL CONSILIULUI
            de modificare a Regulamentului (UE, Euratom) nr. 2020/2093 de stabilire a cadrului financiar multianual pentru perioada 2021-2027
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               1.1Sprijinirea unei tranziții verzi echitabile din punct de vedere social
            
            
               
                  Pachetul legislativ „Pregătiți pentru 55” propus la 14 iulie 2021 vizează realizarea schimbărilor transformatoare necesare în întreaga noastră economie, societate și industrie.
               
               
                  Propunerea de introducere a unui nou sistem de comercializare a certificatelor de emisii pentru clădiri și transportul rutier este o componentă importantă a acțiunii UE în vederea îndeplinirii obiectivelor ambițioase în materie de climă. Aceasta ar trebui să contribuie la abordarea, în modul cel mai eficient din punct de vedere al costurilor, a lipsei reducerilor de emisii în aceste sectoare până în prezent. Introducerea noului sistem va contribui, de asemenea, la generarea de noi resurse proprii pentru bugetul Uniunii. În același timp, se preconizează că ajustările necesare în aceste sectoare vor avea, pe termen scurt, un impact direct asupra gospodăriilor și microîntreprinderilor vulnerabile din întreaga UE, atât timp cât acestea se bazează pe moduri de transport și de încălzire cu emisii ridicate de dioxid de carbon. Pentru a contribui la abordarea acestui impact social, Comisia a prezentat o nouă inițiativă: Fondul pentru atenuarea impactului social al acțiunilor climatice
                     1
                  .
               
            
            
               1.2 Introducerea următoarei generații de resurse proprii pentru bugetul UE
            
            
               
                  În conformitate cu angajamentul său exprimat în foaia de parcurs convenită în cadrul Acordului interinstituțional din 16 decembrie 2020
                     2
                  , Comisia propune modificarea Deciziei privind resursele proprii
                     3
                  , pentru a stabili următoarele noi resurse proprii pentru bugetul UE:
               
            
            
               –o parte din veniturile obținute în temeiul Directivei de stabilire a unui sistem de comercializare a cotelor de emisie de gaze cu efect de seră în cadrul Uniunii (ETS)
                  4
               , pe care Comisia a propus să o modifice
                  5
               ,
            
            
               –o parte din veniturile generate de mecanismul de ajustare la frontieră în funcție de carbon
                  6
               ,
            
            
               –aplicarea unei cote de apel uniforme părții din profiturile reziduale ale întreprinderilor multinaționale, realocate statelor membre [în conformitate cu Directiva privind punerea în aplicare a acordului global referitor la realocarea drepturilor de impozitare].
            
            
               În concluziile sale din 21 iulie 2020, Consiliul European a afirmat că veniturile obținute din noile resurse proprii introduse după 2021 ar trebui utilizate pentru rambursarea împrumuturilor din cadrul instrumentului NextGenerationEU. În plus, Consiliul a invitat Comisia „să propună o revizuire a CFM în acest scop în timp util” 
                  7
               .
            
            
               În Acordul interinstituțional din 16 decembrie 2020, Parlamentul European, Consiliul și Comisia au convenit că „rambursarea principalului acestor fonduri care urmează să fie utilizate pentru cheltuieli în cadrul Instrumentului de redresare al Uniunii Europene și a dobânzilor aferente va trebui să fie finanțată de la bugetul general al Uniunii, inclusiv prin încasări suficiente din noile resurse proprii introduse după 2021.” În plus, cele trei instituții au recunoscut importanța contextului Instrumentului de redresare al Uniunii Europene și au afirmat că „cheltuielile din bugetul Uniunii legate de rambursarea Instrumentului de redresare al Uniunii Europene nu ar trebui să conducă la o reducere nejustificată a cheltuielilor programelor sau a instrumentelor de investiții prevăzute în CFM”. Acordul interinstituțional mai prevede că „de asemenea, este de dorit să se atenueze creșterile resursei proprii bazate pe VNB pentru statele membre”
                  8
               . 
            
            
               Se preconizează că noile resurse proprii propuse astăzi vor fi introduse până în 2023.
            
            
               1.3Motivele și obiectivele propunerii
            
            
               Comisia propune o revizuire specifică a Regulamentului (UE, Euratom) 2020/2093 al Consiliului din 17 decembrie 2020
                  9
                în următoarele scopuri:
            
            
               
                  –o majorare a plafoanelor cadrului financiar multianual pentru Fondul pentru atenuarea impactului social al acțiunilor climatice care a fost propus;
               
               
                  –introducerea unei ajustări automate a plafoanelor cadrului financiar multianual pe baza noilor resurse proprii, care ar permite rambursarea împrumuturilor din cadrul NextGenerationEU.
               
            
            
               2.ELEMENTELE JURIDICE ALE PROPUNERII
            
            
               2.1Majorarea plafoanelor de cheltuieli ale cadrului financiar multianual pentru Fondul pentru atenuarea impactului social al acțiunilor climatice care a fost propus
            
         
         
            
               Ca parte a pachetului legislativ „Pregătiți pentru 55”, Comisia a propus instituirea unui Fond pentru atenuarea impactului social al acțiunilor climatice (denumit în continuare „fondul”), pentru a contribui la abordarea impactului social al comercializării certificatelor de emisii pentru sectoarele clădirilor și transportului rutier. Fondul ar trebui să ofere finanțare statelor membre pentru a sprijini măsurile și investițiile legate de eficiența energetică, noile sisteme de încălzire și răcire și o mobilitate mai curată, precum și de sprijinul direct temporar pentru venit.
            
            
               Fondul va viza gospodăriile vulnerabile, utilizatorii de transport vulnerabili și microîntreprinderile vulnerabile afectate de noul ETS pentru transportul rutier și clădiri.
            
            
               Acesta va fi finanțat în cadrul rubricii 3 „Resurse naturale și mediu” din cadrul financiar multianual, precum și în cadrul nomenclatorului bugetar anual, ca parte a clusterului „Politica de mediu și politici climatice”.
            
            
               Prin urmare, anexa I la Regulamentul (UE, Euratom) 2020/2093 al Consiliului din 17 decembrie 2020
                  10
                ar trebui modificată și înlocuită cu anexa la prezenta propunere.
            
            
               2.2Ajustare anuală specifică bazată pe noile resurse proprii
            
            
               
                  Pentru a permite rambursarea împrumuturilor din cadrul NextGenerationEU, Comisia propune un mecanism de ajustare automată a plafoanelor cadrului financiar multianual.
               
               
                  Mecanismul de ajustare, propus ca un nou articol 4a din Regulamentul privind cadrul financiar multianual, prevede următoarele:
               
            
            
               –la subrubrica 2b a cadrului financiar multianual, o ajustare anuală a plafonului pentru creditele de angajament și a plafonului pentru creditele de plată, proporțională cu veniturile reale provenite din noile resurse proprii colectate în exercițiul precedent, astfel cum au fost înregistrate în conturile provizorii ale Comisiei, în conformitate cu articolul 245 alineatul (3) din Regulamentul financiar;
            
            
               –mecanismul de ajustare anuală va fi pus în aplicare începând cu 2024, pe baza introducerii preconizate a noilor resurse proprii până la 1 ianuarie 2023;
            
            
               –cuantumul ajustării va fi plafonat la o sumă anuală de 15 miliarde EUR la prețurile din 2018. Pentru exercițiul 2027, cuantumul ajustării va fi redus cu 8 miliarde EUR (la prețurile din 2018).
            
            
               –ajustarea va fi comunicată de Comisie Parlamentului European și Consiliului la scurt timp după adoptarea conturilor provizorii și, prin urmare, până la jumătatea lunii aprilie.
            
            
               O sumă de 15 miliarde EUR corespunde unui profil de rambursare liniară din bugetul Uniunii pentru sprijinul nerambursabil, pe baza planificării Comisiei în ceea ce privește emisiunile aferente instrumentului NextGenerationEU, inclusiv structura de scadență.
            
            
               Suma fixă de 8 miliarde EUR care va fi dedusă la calcularea ajustării în cadrul exercițiului 2027 corespunde cheltuielilor medii anuale aferente Fondului pentru atenuarea impactului social al acțiunilor climatice din 2026, când va începe colectarea veniturilor din ETS pentru transportul rutier și clădiri, până în 2032.
            
            
               Această ajustare anuală specifică a plafonului de plăți nu va fi luată în considerare la calcularea cuantumurilor maxime pentru ajustarea anuală a plafonului de plăți din cadrul instrumentului de marjă unic menționat la articolul 11 alineatul (3) din Regulamentul privind CFM.
            
            
               Mecanismul de ajustare bazat pe noile resurse proprii va fi însoțit de un proiect de buget rectificativ pentru a majora, după caz, linia (liniile) bugetară (bugetare) de cheltuieli a bugetului aferent exercițiului în care se aplică mecanismul.
            
            
               3.IMPLICAȚII BUGETARE
            
            
               Implicațiile bugetare ale ajustării anuale specifice bazate pe noile resurse proprii vor produce efecte începând cu 2024. Cuantumul va fi echivalent cu cuantumul real al veniturilor provenite din noile resurse proprii colectate în cadrul exercițiului precedent, astfel cum au fost înregistrate în conturile provizorii, și va fi plafonat la o sumă anuală de 15 miliarde EUR la prețurile din 2018. În exercițiul 2027, calculul ajustării va include o reducere cu o sumă fixă de 8 miliarde EUR (la prețurile din 2018).
            
            
               În ceea ce privește Fondul pentru atenuarea impactului social al acțiunilor climatice, Comisia propune majorarea plafonului pentru creditele de angajament de la rubrica 3 „Resurse naturale și mediu” cu suma de 2 176 milioane EUR în 2025, de 9 132 milioane EUR în 2026 și de 8 786 milioane EUR în 2027, la prețurile din 2018.
            
            
               Majorările propuse ale plafonului pentru creditele de angajament vor conduce la o creștere a nevoilor de plată. Prin urmare, Comisia propune majorarea plafonului de plăți pentru exercițiile 2025, 2026 și 2027 cu 2 176 milioane EUR, 9 132 milioane EUR și, respectiv, 8 786 de milioane EUR, la prețurile din 2018.
            
            
               2021/0429 (APP)
            
         
         
            
               Propunere de
            
            
               REGULAMENT AL CONSILIULUI
            
            
               de modificare a Regulamentului (UE, Euratom) nr. 2020/2093 de stabilire a cadrului financiar multianual pentru perioada 2021-2027
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 312,
            
            
               având în vedere Tratatul de instituire a Comunității Europene a Energiei Atomice, în special articolul 106a,
            
            
               având în vedere propunerea Comisiei Europene,
            
            
               având în vedere aprobarea Parlamentului European
                  11
               ,
            
            
               după transmiterea proiectului de act legislativ către parlamentele naționale,
            
            
               hotărând în conformitate cu o procedură legislativă specială,
            
            
               întrucât:
            
            
               (1)În cadrul Acordului interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii
                  12
               , Parlamentul European, Consiliul și Comisia s-au angajat să elaboreze o foaie de parcurs pentru introducerea de noi resurse proprii pe durata cadrului financiar multianual pentru perioada 2021-2027 și să depună eforturi în vederea introducerii unor resurse proprii noi care să fie suficiente pentru a acoperi cuantumul corespunzător cheltuielilor preconizate legate de rambursarea împrumuturilor din cadrul NextGenerationEU.
            
            
               (2)Este oportun să se stabilească un mecanism care să permită rambursarea costurilor de finanțare ale NextGenerationEU pe durata cadrului financiar multianual pentru perioada 2024-2027, cu sume echivalente cuantumului noilor resurse proprii colectate în conformitate cu Decizia (UE, Euratom) 2020/2053 a Consiliului
                  13
                („Decizia privind resursele proprii”) și înregistrate în conturile provizorii, fără a reduce cheltuielile pentru programele Uniunii.
            
            
               (3)Introducerea sistemului UE de comercializare a certificatelor de emisii pentru sectoarele clădirilor și transportului rutier, astfel cum este prevăzută în Directiva 2003/87/CE a Parlamentului European și a Consiliului
                  14
               , poate avea un impact social pe termen scurt. Pentru a face față acestei provocări, Regulamentul (UE) [XXX] final al Parlamentului European și al Consiliului
                  15
                a instituit un Fond pentru atenuarea impactului social al acțiunilor climatice, care urmează să fie finanțat de la bugetul general al Uniunii în temeiul cadrului financiar multianual. Prin urmare, plafonul pentru creditele de angajament de la rubrica 3– „Resurse naturale și mediu” și plafonul pentru creditele de plată ar trebui adaptate pentru exercițiile 2025, 2026 și 2027.
            
            
               (4)Prin urmare, Regulamentul (UE, Euratom) 2020/2093 ar trebui modificat în consecință,
            
            
               ADOPTĂ PREZENTUL REGULAMENT:
            
            
               Articolul 1
            
            
               Regulamentul (UE, Euratom) 2020/2093 se modifică după cum urmează:
            
            
               (1)la articolul 4, alineatul (4) se înlocuiește cu următorul text:
            
            
               „4. Fără a aduce atingere articolelor 4a, 6 și 7, nu se efectuează nicio altă ajustare tehnică cu privire la exercițiul în cauză, nici în cursul exercițiului, nici în exercițiile ulterioare sub formă de corecții ex post.”;
            
         
         
            
               (2)se introduce următorul articol 4a:
            
            
               „Articolul 4a 
                  Ajustare anuală specifică bazată pe noile resurse proprii
            
            
               1.Începând din 2024, după prezentarea conturilor provizorii pentru exercițiul n-1 în conformitate cu articolul 245 alineatul (3) din Regulamentul financiar, se efectuează o ajustare în sens ascendent a plafonului de cheltuieli pentru creditele de angajament de la subrubrica 2b și a plafonului pentru creditele de plată pentru exercițiul în curs.
            
            
               2.Cuantumurile acestor ajustări anuale sunt următoarele:
            
            
               (a)pentru exercițiile 2024, 2025 și 2026, un cuantum echivalent cu veniturile înscrise în conturile provizorii menționate la alineatul (1) care provin din resursele prevăzute la articolul 2 alineatul (1) literele (e), (f) și (g) din Decizia privind resursele proprii;
            
            
               (b)pentru exercițiul 2027, un cuantum echivalent cu veniturile înscrise în conturile provizorii menționate la alineatul (1) care provin din resursele prevăzute la articolul 2 alineatul (1) literele (e), (f) și (g) din Decizia privind resursele proprii, din care se scade o sumă fixă de 8 000 de milioane EUR (la prețurile din 2018).
            
            
               Ajustările anuale menționate la primul paragraf nu depășesc 15 000 de milioane EUR (la prețurile din 2018) pe an pentru perioada 2024-2027.
            
            
               3.Comisia comunică Parlamentului European și Consiliului rezultatele ajustărilor anuale menționate la alineatul (2), în termen de 15 de zile de la prezentarea conturilor provizorii pentru exercițiul n-1, în conformitate cu articolul 245 alineatul (3) din Regulamentul financiar.”;
            
            
               (3)la articolul 11 alineatul (3), al doilea paragraf se înlocuiește cu următorul text:
            
            
               „Cuantumurile corespunzătoare ajustărilor ascendente menționate la articolul 4a alineatul (1) și la articolul 5 alineatul (2) al doilea paragraf sunt în plus față de cuantumurile maxime menționate la primul paragraf din prezentul alineat.”;
            
            
               (4)anexa I se înlocuiește cu textul care figurează în anexa la prezentul regulament.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  
                        Propunere de Regulament al Parlamentului European și al Consiliului de instituire a Fondului pentru atenuarea impactului social al acțiunilor climatice, COM(2021) 568 final, 14.7.2021.
               
               
                  
                     (2)
                  
                        Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii, JO L 433I, 22.12.2020, p. 28.
               
               
                  
                     (3)
                  
                        COM(2021)570.
               
               
                  
                     (4)
                  
                        Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii, JO L 275, 25.10.2003, p. 32.
               
               
                  
                     (5)
                  
                        Propunerea de directivă a Parlamentului European și a Consiliului de modificare a Directivei 2003/87/CE de stabilire a unui sistem de comercializare a cotelor de emisie de gaze cu efect de seră în cadrul Uniunii, a Deciziei (UE) 2015/1814 privind înființarea și funcționarea unei rezerve pentru stabilitatea pieței aferentă schemei UE de comercializare a certificatelor de emisii de gaze cu efect de seră și a Regulamentului (UE) 2015/757, COM(2021) 551 final, 14.7.2021.
               
               
                  
                     (6)
                  
                        Propunere de regulament al Parlamentului European și al Consiliului privind instituirea unui mecanism de ajustare la frontieră în funcție de carbon, COM(2021) 564, 14.7.2021.
               
               
                  
                     (7)
                  
                        Concluziile Consiliului European din 21 iulie 2020, punctele A29 și 150.
               
               
                  
                     (8)
                  
                        Anexa II, preambulul, punctele D și E.
               
               
                  
                     (9)
                  
                        Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027, JO L 433I, 22.12.2020, p. 11.
               
               
                  
                     (10)
                  
                        Astfel cum a fost modificat ultima dată în temeiul dispozițiilor Regulamentului (UE, Euratom) 2020/2093 al Consiliului. Anexa la prezenta propunere se bazează pe ajustarea tehnică a cadrului financiar multianual pentru 2022 în conformitate cu articolul 4 din Regulamentul (UE, Euratom) 2020/2093 al Consiliului de stabilire a cadrului financiar multianual pentru perioada 2021-2027, COM(2021)365 din 7 iunie 2021.
               
               
                  
                     (11)
                  
                        JO C […], […], p. […].
               
               
                  
                     (12)
                  
                        JO L 433I, 22.12.2020, p. 28.
               
               
                  
                     (13)
                  
                        Decizia (UE, Euratom) 2020/2053 a Consiliului din 14 decembrie 2020 privind sistemul de resurse proprii ale Uniunii Europene și de abrogare a Deciziei 2014/335/UE, Euratom (JO L 424, 15.12.2020, p. 1).
               
               
                  
                     (14)
                  
                        Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului (JO L 275, 25.10.2003, p. 32).
               
               
                  
                     (15)
                  
                        JO […], […], p. […].
               
            
      
    ---documentbreak--- 
      
         
               COMISIA EUROPEANĂ
            Bruxelles, 22.12.2021
            COM(2021) 569 final
            
            ANEXĂ
            la
            Propunerea de regulament al Consiliului
            de modificare a Regulamentului (UE, Euratom) nr. 2020/2093 de stabilire a cadrului financiar multianual pentru perioada 2021-2027
            
               
         
         
            
               ANEXĂ
            
            
               „ANEXA I
            
            
               CADRUL FINANCIAR MULTIANUAL (UE-27)
            
            
                     
                        (milioane EUR - prețurile din 2018)
                     
                  
               
                     
                        CREDITE DE ANGAJAMENT
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        Total 
                        2021-2027
                     
                  
               
                     
                        1. Piața unică, inovare și sectorul digital
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Coeziune, reziliență și valori 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2a. Coeziune economică, socială și teritorială
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2b. Reziliență și valori
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Resurse naturale și mediu
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        Din care: Cheltuieli de piață și plăți directe
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Migrație și gestionarea frontierelor
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Securitate și apărare
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Vecinătate și întreaga lume
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Administrația publică europeană
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        Din care: Cheltuieli administrative ale instituțiilor
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        TOTAL CREDITE DE ANGAJAMENT
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        TOTAL CREDITE DE PLATĂ
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652”